
qA    JAC'  eANTON    {MESTRE. 

Tú,  que  per  tas  aficions  literarias  y 
ton  titol  de  llicenciat  en  farmàcia,  tens 
certs  punts  de  contacte  ab  lo  revolucionari 
teatral  Ibsen,  mereixes  sens  dupte,  de  mon 
afecte,  una  obra  de  mes  vols  que  la  present. 
Com  que  de  mon  est)'e  dramdtich  no  pot 
esperarsen  cosa  que  sobressurti  y  que  siga 
digne  de  tú ,  ja  que  Lucrezia  Borgia 
fou  aplaudida  y  es  de  ton  grat,  dignat 
afillai'la  y  rébrerla  com  feble  mosti'a  de 
lo  molt  que  f  estima  ton  amic  li 

XAVIER. 


REPARTIMENT 


Personatjes  Actors 


PURA,    muller  de D.a  Adela  Clemente 

MIQUEL D.  Jaume  Capdevila 

ÀNGEL »    Frederich  Fuentes 

Dos  criats  que  no  parlan. 


Dreta  y  esquerra,  las  del  aclor. 

V  acció  en  una  torre  dels  encontorns  de  Barcelona. 
Època  actual. 


Ningú  podrà  representar,  traduhir  ni  reimprimir  aquesta  obra,  sense 
lo  permís  de  son  autor. 

També  pot  autorisar  las  representacions  y  cobrar  sos  drets,  lo  Director 
de  la  Galeria  d'  obras  dramàticas,  D.  Joan  Molas  y  Casas,  qual 
despatx   se  troba  en  lo  carrer  del  Hospital,    14,  segon,   Barcelona. 

Queda  fet  lo  dipòsit  que  marca  la  lley. 

ACTE    ÜNICH 

Un  salonet  de  camp  elegantíssim.  Al  fondo,  dreta,  porta  que 
dona  à  un  jardí.  A  1'  esquerra  del  mateix  terme  una  finestra, 
que,  com  es  consegüent,  dona  aixís  mateix  al  jardí.  Una  porta 
à  la  dreta  y  una  à  l'  esquerra.  A  prop  d'  aquesta  un  biombo; 
à  la  dreta  un  bufet  y  sobre  d'  ell  diferents  objectes  y  bote- 
llas;  entre  las  quals  deu  haverni  una  de  vi  de  Xerés.  Cadiras, 
sofà,  etc.     Un  timbre  eléctrich. 


ESCENA    I 

ÀNGEL  sol 

(Al  alsarse  lo  teló.  Àngel  treu  lo  cap  ab 
precaució  per  la  porta  del  fondo  y  després 
de  convéncers  de  que  no  hi  ha  ningú,  s'ade- 
lanta  caulelosament.) 

Ja  hi  soch;  ja  he  pogut  al  fi 
penetrar  dins  del  castell, 
gracias  à  la  forsa  màgica 
d'  un  duro...  vint  rals...  no  res... 
Y  dir  que  sols  ab  un  duro 
he  comprat  al  jardiner! 
Es  un  bon  home,  que  's  deixa 
corromprer  molt  fàcilment. 
Lo  cas  es  que  só  à  prop  d'  ella 
ó  de  son  cuarto....  Pot  ser 
dorm....!  Si  are  pogués  mirarme 
en  sos  ulls....  tencats!  Pogués 
analisar  aquellas  líneas 
y  tot  aquell  be  de  Deu! 
Pot  ser  somnia!  Sens  dupte! 
Lo  somni  es  cosa  corrent 
entre  las  donas  hermosas. 
No  importa!  L'  esperaré 
y  parlarem...  Ah!  parlarlhi! 
Prou  voldria...  Y  si  'ns  sorprèn 
son  marit?  Malviatje  tots! 

Criaturas  impertinents, 
pro  necesarias...  Y  tant 
indispensables!  Perquè 
si  al  mon  no  hi  hagués  marits, 
no  hi  podria  haver  mullers. 
S'  acosta  algú!  Es  una  dona; 
deu  ser  ella.  Oh!  sí!  'S  coneix 
ab  lo  cruixit  dels  enaguas... 

(Ab  malícia) 
Oh!  aquets  enaguas  son  seus; 
Àngel,  estigas  à  punt, 
y  vejas  d'  arrivà  al  cel. 


ESCENA  II 

PURA  y  ÀNGEL 

(Entra  Pura  ab  un  elegant  trajo  de  casa) 
Pura       Quin  dematí  més  hermós! 

Convida  à  donà  un  paseig 

pel  jardí. 

(Disposantse  d  andrsen  y  vejent  d  Àngel.) 
Àngel!  vostè  aquí? 
Àngel     Sí,  Pura!  Só  jo  mateix; 

jo,  que  per  vostè  he  passat 

la  nit  sota  un  salzer...! 
Pura       (Admirada)  Eh! 

Àngel     Sota  un  desmay,  contemplant 

envejós  lo  balconet 

de  la  cambra  ahont  vostè  dorm, 

y  ahont  ha  entrat  mon  pensament. 
(Estornuda) 

He  agafat  un  refredat, 

pro  cregui  que  no  'm  sab  greu, 

perquè,  quan  menos,  tinch  are 

lo  goig  de  parlà  ab  vostè. 
Pura       Ja!  ja!  ja! 
Àngel  Per  tornà  à  véurerla 

fins  he  escalat  la  paret 

de  sos  jardins,  ab  perill 

de  matarme.  Y  tot  perquè? 

Tot,  Pura,  pel  pur  desitj 

de  vení  à  caure  à  sos  peus, 

demanant  la  caritat 

d'  una  mirada  indulgent, 

d'  un  somris,  d'  una  paraula... 


-  9  - 

Pura       Vostè  deu  tení  '1  cervell 
trastornat. 

Àngel  Com? 

Pura  No  's  recorda 

que  li  he  dit  cent  cops  ó  més, 
que  com  à  dona  casada, 
só  esclava  de  mos  debers? 

Àngel     Sí;  casada  de  cinq  mesos; 

prou  qu'  ho  recordo!  Ay!  Deu  meu! 
Si  1'  hagués  vista  tant  sols 
un  dia  ans  del  casament... 

Pura       Qué  hauria  fet? 

Àngel  Y  ho  pregunta? 

L'  hauria  allunyada  d'ell; 
d'aquell  sér  insoportable, 
qu'  avuy,  tot  essent  lo  seu 
marit,  es  sols  un  dèspota 
com  tots.  Això  hauria  fet. 
L'  hauria  robada! 

Pura  Ca! 

Àngel     Robada,  sí. 

Pura  Ay!  vàlgam  Deu! 

Sab  que  com  més  parla  '1  trovo 
més  original? 

Àngel  Ja  ho  sé; 

no  es  pas  vostè  la  primera 
que  m'  hi  trova;  pro  jo  dech 
repetirli  que  1'  estimo... 

Pura       (Ab  ironia) 
De  veras? 

Àngel  Furiosament! 

Pura  Se  'm  fa  molt  estrany  que  puga 
estimarme,  ab  tant  poch  temps 
que  'ns  coneixem. 

Àngel  No  ho  estranyi. 

Ja  veu  vostè.  En  un  moment 
Sodoma  y  Gomorra,  dos 
ciutats,  que  eran  imponents 
foren  reduidas  à  cendres; 
à  cendres!  No  'n  quedà  res! 
Y  j no  han  de  bastar  cinq  mesos, 
per  poguer  destruirme  aquest 
miserable  tros  de  carn 
que  s'  en  diu  cor!  Oh!  Perquè 
han  vingut  à  passà  '1  camp 
la  seva  lluna  de  mel! 
Ah!  la  lluna!  Ella  era  avans 


ma  delícia,  mon  plaher! 

Llanterna  de  la  meva  ànima!... 

Sí!  Pura!  Y  desde  '1  moment 

que  la  vaig  veure  à  vostè 

casada,  totas  las  llunas 

m'  estant  causant  lo  mateix 

efecte;  totas  m'  atacan 

los  nervis.  Las  he  aborrert 

de  tal  manera,  qu'  à  casa 

no  tinch  un  mirall  sencer. 
Pura       (Rihent.)    Àngel!  procuri  oblidarme, 

perquè  fora  perdre  '1  temps 

en  va;  pensi,  reflexioni 

y  esforsis  per  posar  fré 

à  la  passió  que  '1  domina. 
Àngel     Ay,  Pura!  Bastant  ho  he  fet. 

Y  quantas  vegadas!  Quantas! 

Estich  segur  que  per  fer 

las  piràmides  d'  Egipte 

ó  la  torre  de  Babel, 

no  's  consumí  tanta  forsa 

com  la  que  he  gastat  aquets 

cinq  mesos,  per  apartaria 

à  vostè  del  pensament... 

(.4/  dir  los  dos  últims  versos  entra  Miquel  per 
l  esquerra  y  's  detura) 


ESCENA    III 
MIQUEL  y  dits 

Miquel  (Ap.)     Ola!  L'  Àngel  fent  1'  amor 
à  la  Pura!  Vull  sabé 
lo  que  li  diu. 

fS'  amaga  rodera  del  biombo) 

Pura       (A  Àngel)     Pro  perquè 
no  'm  concedeix  lo  favor 
de  parlà  en  serio...?  Vol  dirme 
qu'  es  lo  que  preté  de  mi? 
Per  quin  objecte  ve  aquí? 

Àngel     Prou. 

Pura  Donchs,  dignis  esclarirme 


quina  es  la  seva  intenció. 
(Ab  ió  sentimental) 
Àngel     La  mes  pura! 
Pura  Com  s'  entén? 


Àngel     La  d'  aymarla  eternament... 
Miquel  (Treyent  lo  cap  per  sobre  del  biombo) 

No  està  mal. 
Pura  Res  mes  qu'  això? 

Àngel     Y  vostè  qu'  es  tant  amable 

y  tant  bona  y  tant  sensible, 

fora  per  mi  tant  terrible 

que  'm  deixés  inconsolable? 
Miquel  {Com  avans) 

Bravo!  'S  necessita  fetge 

per  aguantarl. 
Pura  Só  casada. 

Àngel     Tornemhi:  un  altre  vegada, 

aquesta  paraula  lletja! 

Pobreta!  Estich  decidit 

à  deslliuraria  d'  un  cop 

d'  aquell  tirà,  d'  aquell  llop. 
Pura       Qui  vol  dir? 
Àngel  De  son  marit. 

Miquel  (Id.)  Jo  mateix! 
Pura       (Ab  ironia)  Un  tirà!  Horror! 

no  m'  en  he  adonat  fins  are. 
Àngel     Be  dú  pintada  à  la  cara 

la  ingenuitat  y  el  candor! 
Pura       Àngel! 

Àngel  Vostè  es  ignoscent! 

(Pura  vol  parlar) 

No  'm  demani  que  'm  retracti; 

digui :  com  mereix  que  s  tracti 

qui  la  tracta  malament? 
Pura       Però... 

Àngel  Vostè  ho  negaria..? 

Pura       Però... 
Àngel  Que  'n  vol  esperar 

d'  un  home  que  và  à  cassar 

tres  vegadas  cada  dia? 

D'  un  home  que  1'  abandona 

d'  aqueix  modo  escandalós, 

que  s'  estima  mes  al  gos 

qu'  à  la  seva  pròpia  dona? 
Miquel  (Ap.)     Quins  elogis! 
Pura  Y  vostè..? 

Àngel     Que  vol  dir.  Si  à  mi  la  cassa 

m'  agrada? 
Pura  Sí. 

Àngel  Nó...  no  massa; 

las  armas  m'  espantan. 


Pura  Eh? 

Àngel  (Racalcant) 

Las  detesto;  tinch  un  cor 

ay!  tant  sensible,  senyora, 

que  sols  lo  dols  m'  enamora 

y  sols  só  esclau  de  1'  amor. 

Y  com  que  vostè  es  tant  tendre, 

tant  dolsa,  tant  fràgil... 
Pura  Y  are?... 

Àngel     Las  donas  fràgils^  oh! 
Pura       (Ab  iro?iía)  Encare 

no' ho  só... 
Àngel  No  la  vull  ofendrer!... 

Pro  si  ho  es!  Segurament 

que  '1  veure  un  aucell  ferit, 

pe  '1  fusell  de  son  marit, 

li  trenca  '1  cor  al  moment. 

Veu?  A  mi  Ofelia  'm  fascina 

per  sa  tendresa  qu'  encanta; 

però  la  Borgia  m-  espanta 

y  'm  posa  pell  de  gallina. 
Pura       Ah!  Lucrezia  Borgia! 
Àngel  Sí! 

era  una  dona  fatal, 

filla  del  geni  del  mal, 

una  víbora;  un  butxí 

ab  faldillas!  Y  V  historia 

diu  qu'  era  una  dona  guapa! 
Miquel  (Ap.)     Això  es  aguantar  la  capa. 
Àngel     Quan  m'  acut  à  la  memòria 

1'  idea  d'  aquells  horrors, 

veig  una  dona  infernal, 

per  qui  veneno  y  punyal 

eran  tant  sols  rams  de  flors. 
Pura       {Ap.)     Acabem! 

(Tot  d'  un  cop  fingint  sorpresa  y  espant) 
Àngel!  Per  Deu!... 

He  sentit  remo... 
Àngel     (Ab  cert  temor )    Ha  sentit 

remor? 
Pura       (Id.)    Deu  ser  mon  marit; 

lo  soroll  es  en  lo  seu 

quarto.  S'  en  vaji  al  instant. 
Àngel     Bé;  pro  si  es  que  puch  quedarme. 
Pura       Com? 
Àngel  Perquè  ell  va  convidarme 

à  dinà. 

Miquel  (Ap.)    Vaya  una  gran 

idea  com  vaig  tenir! 
Pura       Es  que  si  'ns  trova  à  tots  dos, 

com  qu'  es  un  home  gelós, 

qui  sab  que  fora  de  mi. 
Àngel  (Content) 

Ah!  es  gelós?  Ja  estich  content. 
Pura       Donchs,  jo  nó;  vaya  una  broma! 
Àngel     Com  mes  gelós  es  un  home 

se  '1  burla  mes  fàcilment. 
(Decidit  d  anarsenj 

Quan  podré  tornaria  à  veurer? 
Pura       Pues...  à  1'  hora  de  dinar. 

Vegi,  de  reflexionar 

sobre  quant  li  he  dit.  Pot  creure 

que  la  meva  situació 

pend  d'  un  fil,  y  qu'  aquest  fil 

me  tindrà,  Pura,  intranquil 

esperant  sa  decisió. 

Adéu  y...  d'  aquí  à  un  quart  d'  hora. 
Pura       (Cridant) 

Lo  meu  marit. 
Àngel     (Anantsen)  Adéu! 


ESCENA    IV 

MIQUEL  y  PURA 

Miquel  (Sortint  del  biombo)         Bravo! 

Magnífich! 
Pura  Que  tens? 

Miquel  Acabo 

d'  enterarm  de  tot,  senyora. 
Pura       (Riheni) 

Ja!  ja!  ja!  qu'  has  escoltat? 
.Miquel  Y  rius? 

Pura       (Id)     No  se  qu'  haig  de  fer. 
Miquel  Tú  deus  ignorar  potser 

qu'  un  home  desesperat 

es  capàs... 
Pura       (Rihent)     Que  vols  que  fassi! 
Miquel  (Ab  serietat) 

En  certs  assumptos  no  admeto 

bromas. 
Pura  Donchs  jo  las  permeto, 

Miquel  Purità!... 

Pura       (Rihent)     Ets  un  Bonifaci! 

Miquel  Pro... 

Pura  Quin  delicte  he  comès 

perquè  are  'm  parlis  així? 
Miquel  Quin  delicte?  Estarte  aquí 

ab  un  home;  y  lo  qu'  es  més. 

lo  que  no  'm  cap  en  lo  cor, 

qu'  hi  estiguesses  obcecada 

escoltant  extasiada 

la  declaració  d'  amor... 
Pura       D'  un  estúpit. 
Miquel  Vésli  dihent 

estúpit;  potsé  ho  serà, 

pro  es  un  estúpit  qu'  està 

enamorat  bojament 

de  tú. 
Pura  Qué  ho  creus? 

Miquel  Bah!  Y  tú  no... 

oy? 
Pura  *No;  t'  ho  juro.  Y  si  ho  fora 

qué? 
Miquel  (Ab  estranyesa)     Re! 

(Ap.)  A  la  meva  senyora 

li  falta  un  divendres.  Oh! 

(A  Pura)     Escolta!  Qué  't  creus  que  tens 

un  marit  de  pergamí? 

Qué  't  pensas  que  'm  plau  à  mi 

que  tingas  molts  pretendents, 

com  plau  à  alguns  que  mes  tart 

s'  ho  trovan?... 
Pura       (Apoyanise  en  V  espatlla  de  Miquel  y  ab  molt 
carinyo)     Jo  '1  que  voldria, 

que  la  teva  gelosia 

deixessis,  Miquel,  apart: 

Y  qu'  à  las  demostracions 

d'  amor  de  V  ànima  meva, 

la  confiansa,  per  part  teva, 

me  probés  que  hi  correspons. 
Miquel  Trapasserota! 
Pura       (Sonrient)     Ja  ho  sé, 
Miquel  Dolenta! 
Pura  Desconfiat!... 

Miquel  Pro...  m'  estimas  de  vritat ? 
Pura       T'  estimo  molt;  però... 
Miquel  Qué? 

Pura        Ab  un  pacte, 


—   i5  - 

Miquel  Jo  diria! 

Pura       Que  no  has  de  ser  mes  gelós. 

Miquel  T'  ho  prometo!  Y  si  are  fos 

à  comensar...  no  ho  hauria 

sigut  may. 
Pura  A  mi  '1  passat 

no  m'  interessa. 
Miquel  Be,  nó. 

Pura       Es  desd'  are  que'  t  vull  jo 

mes  serio  y  mes  confiat. 
Miquel  Sí,  Pura;  sí,  filla,  mes... 

à  mi  aquest  Àngel  no'  m  xoca, 

lo  tinch  posat  à  la  boca 

de  1'  estómago;  es  un  pes 

difícil  de  digerir. 
Pura       (Rihent) 

Bah!  no  es  pas  tant  perillós. 
Miquel  Pro  es  un  tipo  carregós 

y  convé  treurerl  d'  aquí, 

donantli  una  llissó  forta 

com  haurà  rebut  vegadas. 

(Fent   una  senyal  com   indicant  d  cops  de 
bastons) 
Pura       A  forsa  de  garrotadas? 

Pobre  xicot! 
Miquel  Que  m'  importa! 

Pura       Las  hi  daràs  tu  mateix? 
Miquel  O  jo  ó  qualsevol  criat. 
Pura       (Com  acudinlli  una  idea) 

Ah!  calla,  ja  ho  tinch  pensat. 
Miquel  Qué? 

Pura  Jo  sé  lo  que  mereix. 

Miquel  Com? 
Pura  Una  idea  ingeniosa 

au'  en  'quest  moment  m'  ha  acudit, 
es  d'  escàndol;  cap  burgit. 
Miquel  Explicat. 
Pura  Es  una  cosa 

qu'  avuy  podem  portà  à  cap 
y  per  cert  que  vindrà  bé. 
Tot  dinant... 
(Girantse  com  si  sentís  remor) 

Calla;  algú  vé, 
potsé  es  1'  Àngel. 
Miquel  Ja  se  sab, 

qui  pot  ésser? 
(Pura  $'  ha  arrimat  d  la  finestra) 


-  i6  - 

Pura  Ell  que  torna. 

Miquel  Qué  faig? 

Pura       (Indicant  li  lo  seu  quarto) 
Amagat  aquí 
y  escolta;  déixam  fé  à  mi 
y  veuràs  ab  quina  sorna 
rendeixo  à  aquest  pretendent 
que  volia  conquistarme; 
després  hauràs  d'  ajudarme, 
per  are  sigas  prudent. 
{Miquel  s  en  va  per  /'  esquerra) 


ESCENA    V 

ÀNGEL   y    PURA 

Pura       (Ap.)     Poch  pot  pensarse  la  qif  are 

se  li  espera. 

(Agafant  un  silló  y  acoslantlo  d  prop  d'  un 
altre  d  /'  esquerra) 

Aquest  silló 

aquí,  perquè  pugui  seu  fer 

al  costat  meu. 

(Seu  apoyant  lo  cap  en  una  mà) 
Are  'Is  dos 

nos  entendrem. 

(Àngel  entra)     Ja  es  aquí. 
Àngel     (Ap.)    Sempre  sola!  Quina  sort! 

Soch  un  home  afortunat. 

(Alt)  Pura! 
Pura       (A  Isanise  y  llensant  un  crit) 

Ah!  Com?  Vostè?.. 
Àngel  Sí!  jo! 

Pura       (Com  espantada  y  d  mitja  veu) 

Vostè! 
Àngel  Jo!  Està  conmoguda, 

qué  li  passa?.. 
Pura       (Se  7  mira  fixament  y  després  diu) 

Res! 
Àngel  Y  donchs? 

Pura       Res... 
Àngel  No,  Pura,  no  es  possible, 

li  noto  una  exitació... 

Espliquis,  qué  té?.. 
Pura       (Ab  entonació  dramàtica)     Qué  tinch? 

JVT  ho  pregunta?  Te  valor 

per  preguntarmho,  després 

que  m'  ha  cremat  ab  lo  foch 

de  sas  paraulas,  qu'  acaban 

de  trastornàrm  la  rahó? 

Qué  voldria?  que  rigués? 

Que  fes  trossos  de  mon  cor, 

y  ab  la  mentida  en  los  llabis 

li  digués  d'  un  tó  agredols: 

Míram...  sonrich...  só  felís...? 

No,  Àngel,  no  es  possible...  no! 
Àngel     Qué  sento!  Aquestas  paraulas, 

per  mi  enclohuen  tot  un  mon 

de  felicitat. 
Pura       (Sempre  ab  ironia  dramàtica)     Aquestas 

paraulas  son  1'  espressió 

del  sentiment,  que'm  transporta 

à  somniadas  regions! 

(Sospira)    Ah!  Àngel!  Àngel!  Es  fàcil 

lo  posar  fré  à  la  passió 

quant  1'  ànima  te  prou  l'orsa 

per  ferho;  mes  quan  no  pot, 

ja  no  li  queda  à  la  víctima 

més  que  la  resignació, 

y  esperar,  com  are  espero, 

una  espasa  qualsevol 

que  'm  deslliuri  del  suplici 

en  que  visch. 
Àngel    (Ab  entusiasme)     Ja  ho  comprench  tot, 

sí;  la  víctima...  V  espasa... 

vostè  y  ell...  jo...  quin  horror! 

Donchs  era  cert! 
Pura       (Id.)  Era  cert! 

Que  potsé  n  duptava? 
Àngel  Oh!  nó! 

mes  are  ja  sé  '1  que  'm  toca. 
Pura       Qué? 

Àngel  Deslliuraria  del  llop. 

Pura       Ah!  Vostè! 
Àngel  Jo! 

Pura  De  quin  modo? 

Àngel     Pues...  Desafiantlo;  sí!... 
Pura       (Ab  calor)  Oh! 

Un  desafio! 
Àngel  No  haventhi 

altre  medi... 
Pura  Però  com 

V  obtindria? 

Àngel  Provocantlo; 

perquè  ja  sobra  un  dels  dos. 
Pura       Vostè  creu  qu'  aceptaría? 
Àngel     Ho  suposo. 
Pura  Ell  tindrà  donchs 

lo  dret  d'  escullir  las  armas. 
Àngel     ( Tit  u  be  ja  n  t) 

Ah!.,  las  armas...  te  rahó. 
Pura       Y  escullirà  la  pistola. 
Àngel     La  pistola?  Ah! 
Pura  Es  lo  seu  fort. 

Àngel     Oh,  Deu  meu! 
Pura  Y  '1  matarà 

à  vostè,  y  jo  en  aquest  mon 

hauré  perdut,  Àngel,  1'  únich 

apoyo  que  'm  queda. 
Àngel     (Ap.)  Horror! 

Pura       Desditxa! 
Àngel  Quina  desditxa 

(Cayent  sentat  en  una  cadira) 

la  meva! 

(Ap.)     Mirin  qu'  es  molt. 

Ja  no  'm  queda  ni  una  gota 

de  sang  à  las  venas. 
Pura       (Resolia)  Prou! 

Àngel! 
Àngel  Pura! 

Pura  Es  necesari 

prendre  una  resolució. 

Sento  que  'm  falta  la  forsa 

per  viure  al  costat  d'  un  home 

tant  execrable. 
Àngel  Execrable! 

Crech  qu'  aquesta  es  F  espresió 

que  li  pertany. 
Pura  Es  precís, 

qu'  això  s'  acabi  d'  un  colp. 
Àngel     Que  s'  acabi? 
Pura  Avuy  mateix. 

Àngel     (Espatllat) 

Avuy  mateix!  Pro  fa  poch 

1'  he  trovada  tant  alegre, 

tant  riallera  y  allavors 

se  m'  ha  mostrat  quasi,  quasi, 

indiferent,  y  are  tot 

d'  una  vegada... 
Pura  Àngel!  Àngel! 

Àngel     Pura! 

Pura  Pàrlim  ab  franquesa; 

vostè  en  lo  moment  grandiós 

del  perill,  se  desdirà  " 

d'  ajudarm  à  donà  '1  colp? 
Àngel     (Tnrbatj 

Desdírmen?...  Jo?...  No  comprenen... 
Pura        Tal  vegada  '1  seu  amor 

es  una  mentida? 
Àngel  'L  meu 

amor...  senyora?  Ah!  nó,  nó! 
Pura        Gracias!  Donchs  essent  aixís, 

lo  que  precisa  es  valor.. 

perquè  'n  sortim  com  poguém. 
Àngel     Ah!  una  fuga  es  lo  que  vol? 
Pura        Una  fuga!  Y  ahont  podria 

estar  prou  segura?  Ahont, 

per  evitar  la  venjansa 

de  mon  marit? 
Àngel  Te  rahó. 

Pura       Jo  no  conech  més  que  un  medi 

definitiu,  horrorós. 
Àngel     (Ap.)     Misericòrdia! 
Pura  Es  precís 

desfersen! 
Àngel     (Horrorisat)     Desfersen!  Com? 

De  qui? 
Pura  D'ell! 

Àngel     (Alarmat)  De  '1  seu  marit? 

Pura       Del  meu  marit! 
Àngel     (Ap.)  Quin  suó 

fret...04//)  Mes... 
Pura  Prompte;  tot  dinant. 

Àngel     (Ap.)     Si  voldrà  donarli  un  colp 

de  gabinet... 
Pura       (Confidencialment)   Tinch  à  punt 

un  vi  de  Xerés  preciós, 

qu'  he  preparat  ab  arsénich. 
Àngel     (Ap.)     Preciosa  beguda! 
Pura  Jo 

ja  '1  tenia  disposat 

per  mi  y,  pensantho  millor, 

val  mes  que  se  '1  begui  ell. 

que  cap  de  nosaltres  dos. 
Àngel  (En  lo  colmo  del  horror) 

(Ap.)     Deu  meu!  vol  envenenarlo! 
Pura        Es  lo  genero  de  mort 


que  ns  convé. 
Àngel  Que  li  convé. 

Pura       No  tenim  que  tenir  por 

de  res;  nosaltres  direm 

qu'  ha  mort  d'  una  indigestió 

repentina.  Aixís,  demà 

dintre  del  sepulcre... 
Àngel     (Ap.)  Horror! 

Pura       S'  hi  tencarà  '1  fruit  del  nostre 

delicte.  Y  després  de  tot 

això,  vindrà  V  alegria, 

la  felicitat  del  mon 

à  bressà  ab  dolças  imatjes 

somrients,  lo  niu  joyós 

ahont,  Àngel,  un  altre  àngel. 

vetllarà  pe  '1  nostre  amor. 
Àngel     Oh!  Pura!  Tot  ho  comprenen 

mes...  ay!     (Ap.)  Tinch  un  tremolor. 
Pura       Vol  desdirsen? 
Àngel  Nó,  desdirmen 

ja  he  dit  que  nó...  Penso  sols... 
Pura       En  qué? 

Àngel  En  lo  remordiment. 

Pura       Lo  remordiment!  Un  mot 
vque  no  te  cap  importància. 
Àngel     ( Ap.)     Uf,  n'  hi  ha  per  tornarse  boig. 
Pura       Àngel!  en  vostè  confio. 

Ell  entra! 
Àngel     (Ap.)      Fem  lo  cor  fort! 

Si  sabés... 
Pura       (A  Àngel)     Dissimulem! 
Àngel     Però... 
Pura  Entesos. 

Àngel  Però... 

Pura  Prou; 

procurem  fingir. 
Àngel     (Fent  un  esjors)     Fingim! 
Pura       Y  en  fi:  valor  sobre  tot. 
Àngel     (Ap.)     Serà  un  miracle  de  Deu 

que  sortim  en  bé  tots  dos. 

ESCENA   VI 
MIQUEL  y  dits 

Miquel  (Entrant  tot  alegre  ab  dos  pislolas  d  la  mà) 

01a,  Àngel!  A  dir  vritat 

lo  desitjavam,  oy  Pura? 
Àngel     Mil  gracias.     (Ap.)     Poch  se  figura 

lo  que  li  té  preparat. 
Miquel  Bravo! 
Àngel     (Ap.)    Y  està  tan  content! 

Pobre  home! 
Miquel  (Fixantse  en  Àngel)     Vostè  està  trist. 

Qué  li  passa?  May  1'  he  vist 

ab  aquest  defalliment. 

Algun  desengany  d1  amor?... 
Àngel     Nó! 

Miquel  Si  ho  conech,  ho  conech... 

Àngel     Li  asseguro. 
Miquel  Bé;  no  '1  crech; 

vostè  està  de  mal  humor. 
Àngel     Si  precisament  estich 

molt  tranquil  y  molt  alegre... 

tòt  y  haverhi  un  núvol  negre; 

vull  dir...  (Ap.)  Si  no  se  '1  que  'm  dich. 
Pura        Si  sabesses,  lo  senyor 

lo  que  m'  estava  contant. 
Miquel  Qué? 
Pura  Pues,  m'  estava  explicant... 

sas  aventuras. 
Miquel  Y  això? 

Àngel     (Ap.)     Deu  meu  y  com  sab  fingir! 

M'  espanta  aquesta  sang  freda. 
Miquel  (Abrassantlo)  Bravo! 
Àngel     (Ap.)  Y  pensar  que  li  queda 

tant  poch  temps  de  vida... 
Miquel  Aqui 

ja  ho  sab;  obri  com  si  fos 

à  casa  seva,  '1  mateix. 
Àngel     Moltas  gracias;  s' agraheix!... 
Miquel  Ja  sab  que  nosaltres  dos 

som  amichs  de  temps. 
Àngel  Y  tant! 

Miquel  Per  mi  '1  camp  te  un  atractiu 

molt  gran,  perquè  aquí  s'  hi  viu 

bastant  alegre. 


Àngel     (Ab  intenció)     Bastant! 
Miquel  Pro,  si  no  tingués  la  sort 

de  que  un  arnich  com  vostè 

vingués  à  véurerns,  pot  sé 

que  mi  trovarian  mort 

d'  aburriment. 
Àngel  Mort!  Aquesta 

paraula... 
Miquel  Es  un  dir. 

Àngel  Be,  sí ! 

Pura        Un  parla  de  mort,  per  di 

consumit. 
Àngel     (Ap.)  Es  cosa  llesta! 

Miquel  Ah! 
Àngel  Qué! 

Miquel  A  propòsit.  Vostè 

qu*  es  home  de  molta  tàctica 

y  lé  la  deguda  pràctica 

en  qüestió  d'  armas... 
Àngel  Jo... 

Miquel  Que 

m'  en  diu  d'  aquestas  pistolas? 
Àngel     (Esverat)     Pistolas! 
Pura       (Ap.  d  Àngel)     Veu?  No  li  he  dit? 
Miquel  Es  un  regalo  escullit; 

se  disparan  per  si  solas. 
Àngel     Ah! 
Miquel  Sí! 

Àngel  Y  las  te  carregadas? 

Miquel  Sí;  pro  '1  qu'  està  habituat 

à  manejarlas... 
Àngel     (Ap.)  Carat! 

Miquel  Vull  dir,  que  pocas  vegadas 

te  un  disgust. 
Àngel     (Apartant  las  pistolas)  Be;  no  fem  bromas, 

Miquel. 
Miquel  Oh!  no  hi  ha  perill. 

Àngel     Si  '1  sistema  es  tant  senzill... 
Miquel  Y  molt. 
Àngel  Donchs... 

Miquel  (Ap.)  Deu  meu!  quins  homes! 

(  Deixa  las  pistolas  sobre  7  bujel) 

(Alt)     Are,  parlant  francament, 

Àngel,  vostè  no  està  bó, 

té  una  cara... 
Pura  Es  cert. 

Àngel  Donchs  jo... 

Miquel  Vostè  's  trova  malament. 
Àngel     (Insisti)il) 

Nó,  Miquel;  no,  li  asseguro; 

estich  bó,  'm  trovo  tal  qual, 


va  ja 


Miquel  Té  un  colo  especial, 

com  si  hagués  fumat  un  puro 

de  1'  Arrendataria. 
Àngel  Ah!  Sí? 

Miquel  (A  Pura) 

Calla;  ja  sé  lo  que  té. 
Pura       Qué? 
Miquel  Apetit! 

Àngel  Tampoch! 

Miquel  Prou! 

Àngel  Bé, 

com  vulgan... 
Miquel  Si  ho  sé  per  mi! 

'M  succeheix  amenut. 
Àngel     Sí? 
Miquel       Vostè  mateix  veurà 

com  jo,  després  de  dinar, 

estaré  molt  bé. 
Àngel     (Ap.)  Ajegut! 

(Depressa)     Callin!  Potser  sí  qu'  estich 

malalt!  ay! 

(Ap.)  Si  m'  en  pogués 

anar... 
Miquel  Que  's  sent? 

Àngel  Quasi  res... 

Com  un  desmay  y  un  fatich. 
Miquel  (Tocant  lo  timbre) 

Be,  sí. 
Àngel  Serà  molt  millor 

que  m'  entomi  à  casa. 
Miquel  Ca! 

Pura       (Ab  intenció) 

No  ho  podem  permetrer! 
Àngel     (Ab  resignació)  Bah! 

Pura        No  es  cert  Miquel? 
Miquel  A  fe  nó. 

{Abrassanl  d  Àngel) 

Avuy  que  tenim  la  sort 

de  que  '1  camp  te  1'  atractiu 

del  bon  temps... 
Àngel     (Ab  ironia)  Sí! 

Miquel  Tot  somriu. 

Àngel     (Seguint  abrassal per  Miquel) 

(Ap.)     Ay!  fa  una  pudo  de  mort 

que  empesta!.. 
Miquel  Aquesta  manera... 

de  plantarns... 
Àngel     (Turbat)     Com  tinch  desgana... 
Pura       Aquí  per  obrir  la  gana, 

tenim  un  vi  de  primera. 

(Àngel  s'  esgarrifa) 
Miquel  Ah!  sí;  un  Xerés  excelent; 

no  se  m'  havia  acudit. 
Àngel     (Ap.)     Ay!  ja  hi  som!  Pobre  marit 

«Requiescat  in  pace  amen.» 

(Entran  dos  criats  portant  una  taula  ab  tres 
coberts) 
Miquel  Bravo!  Ja  tenim  à  punt 

lo  dinar.  Santa  paraula. 
Àngel     (Ap.)     No  ho  sabs  prou  be. 
Pura       (Als  dos  criats)  Aquesta  taula 

deixéula  un  xich  més  amunt. 
Miquel  Per  vostè  '1  puesto  d'honor, 

al  costat  de  la  senyora. 
Àngel     Gracias. 
Miquel  Segui. 

Àngel     (Ap.)  Ha  arrivat  1'  hora. 

(Alt)     Pro  vostè... 

(Volent  cedirli  lo  puesto) 
Miquel  Fassi  '1  favor 

de  no  fer  cap  cumpliment. 

Que  's  creu  qu'  en  tinch  gelosia? 

Bah;  es  una  mercaderia 

vella  y  penso  francament 

que  no  tinch  perquè  sentir 

semblant  passió,  ab  una  esposa 

qu'  es  la  perla  més  hermosa 

y  un  amich  tant  bo. 
Àngel  Això  sí. 

(All)     Ja  estàs  ben  fresch. 

(Pura  qu    ha  anat  al  bufet  va  d  taula  ab  la 
botella  del  Xeré$) 
Pura  Aqui  tens 

lo  vi  que  t'  agrada  tant. 
Miquel  (Trayent  lo  tap  y  olorant) 

Ah!  ja!  ja! 
Àngel     (Ap.)  Veslo  olorant. 

Miquel  Quin  olor!  Son  excelents 

tots  los  vins  d'  Andalusia. 

Per  mi  fora  del  Xerés 

y  '1  Màlaga,  de  'Is  demés 

no  m'  en  parlin.  No  'Is  voldria 

per  cap  diné.  (Lo  torna  d  olorar) 
Àngel     (Ap.)  Hi  trova  gust 

fins  olorantlo. 

(Ap.  d  Pura)      Senyora, 

miri  qu'  encare  s'  hi  fora 

à  temps  de  evità  '1  disgust. 
Pura       (Ap.  d  Àngel) 

Es  massa  tart. 
Àngel     (Ap.)  Massa  tart! 

Ja  ha  pronunciat  la  sentencia. 

Deu  del  cel!  tingueu  clemència 

de  tots  junts.  D'  aquesta  part 

(Senyalant  lo  jardí) 

fugiré  més  fàcilment. 
Pura       Miquel,  vols  donarm?... 
Miquel  Qué  vols? 

Pura        Las  olivas. 
Miquel  Àngel;  sigui 

galant. 
Àngel     (A  Pura)     Ah!  senyora...  digui. 
Pura       Dos  olivas. 
Àngel     (Dondnlashi)     Dos  tant  sols? 

Dispensi,  no  m'atrevia. 
Pura       Y  això? 

Àngel     (Ap.  d  Para)     Si  no  sé  '1  que  'm  passa. 
Miquel  (Donant  un  plat  d  Àngel) 

Per  vostè. 
Àngel  Per  mi  n'  hi  ha  massa. 

Miquel  Es  una  galantería. 
Àngel     Sí;  es  excelent. 
Miquel  Corns' entén? 

Àngel     Cregui  qu'  ho  dich  de  vritat. 
Miquel  Si  encare  no  ho  ha  probat, 

com  pot  dir  qu'  es  excelent? 
Àngel     (Turbat) 

Deya...  que  ho  deu  ser. 
Pura  Es  qu'  aquí 

tenim  un  cuyner  dels  bons; 

fa  un  pastel  de  macarrons... 

oh! 
Miquel  Pura;  serveix  de  vi. 

Pura       (Prenent  lo  Xerés  y  oferintne  d  Àngel) 

Vostè  vol  Xerés? 
Àngel  No  encare; 

prefereixo  '1  vi  comú... 

Si  acàs...  à  postres. 
Pura       (A  Miquel)  Y  tu? 

Miquel  Ja  no  se  'm  pregunta. 
Àngel     (Ap.   veyent  d  Pura   com   serveix  de  vi 
Miquel)  Ay!  are, 

are  hi  som...  Y  com  si  re; 

ni  li  tremola  la  ma... 

Pobre  d'  ell!  Y  se  '1  beurà!... 
Miquel  (Alsant  la  copa) 

A  la  salut  de  vostè. 
Àngel     (Al  veurer  que  Miquel  se  disposa  d  beurer) 

Oh!  no  begui,  per  amor 

de  Deu! 
Pura       (Ap.  d  Àngel)     Cobart! 
Miquel  Que  li  passa? 

Àngel     Res;  que  'm  sembla  que  'n  beu  massa. 
Miquel  Si  es  poch  per  mi. 
Àngel     (Ap.)  Quin  horror! 

Miquel  Ja  hi  estich  acostumat, 

miri;  veu? 

(Miquel  beu  iol  lo  vi  d'  un  trago) 
Àngel     (Ap.)  Ay!  ja  es  à  1'  olla. 

Miquel  Fins  me  beuria  l'ampolla. 
Àngel     (Alsantse  ap.) 

Deu  fassi  la  caritat 

que  '1  digereixis. 

(Alt.)     Jo  ho  sento 

molt;  pro  se  'm  fa  necesari 

anàrmen. 
Miquel  (Deteninilo)     Com?  Al  contrari. 
Pura       No  ho  permetem. 
Àngel     (Seyeni,  ap.)         Jo  revento. 

(Alt)   Es  que... 
Miquel  Nó;  de  cap  manera. 

Àngel     (Ap.)     He  de  presencià  '1  desastre. 
Miquel  Tingui,  probi  aquest  pollastre. 
Àngel     Si  no  puch! 
Miquel  (Servintlo)     Una  friolera! 

(Deixant  caurer  lo  plat  sobre  de  la  taula) 

Ay! 
Àngel     (Ap.)     Are!  are  ha  arrivat  l'hora. 
Pura        Miquel!  qué  tens?  qu'  es  això? 
Miquel  No  ho  sé!  Sento  una  opressió... 
Pura       Vols  aigua? 
Miquel  No,  vi... 

Àngel  Senyora! 

No  ni  dongui  més  per  Deu! 
Miquel  Es  que  no  sé  lo  que  tinch. 

Pura!... 
Àngel     (Ap.)     Quasi  no  'm  sostinch! 
Pura       (Que  s'  ha  arrimat  d  son  marit) 

Miquel!    Espòs  del  cor  nieu! 
Miquel  Jo  'm  moro! 
Àngel     (Ap.)  Pro  s'  en  adona 

massa  tart. 
Miquel  Jo  'm  moro! 

Pura  Nó! 

Àngel     (Ap.)        Ca!  si  es  una  indigestió 

lleugera. 
Miquel  Ay! 

Àngel     (Ap.)  Aquesta  dona 

es  una  serp;  un  verí! 
Miquel  Tinch  una  vena  devant 

dels  ulls,  que  m'  està  cegant. 

Pura!  no  ploris  per  mi, 

perquè  'm  feràs  1'  agonia 

més  horrorosa. 
Pura  Oh! 

Miquel  No  ploris! 

Àngel     (Ap.)     Que  's  torna  lleitj! 
Miquel  No  m'  anyoris 

tampoch.  Àngel!... 
Àngel     (Ap.)  No  voldria 

presenciar  semblants  desgracias. 

(Alt.)     Qué  desitja? 
Miquel  Ay!  Amich  meu! 

Cuidis  d'  aqueix  be  de  Deu. 

Jo  li  confio. 
Àngel  Mil  gracias. 

(Ap.)     Me  la  confia! 
Miquel  Procura 

consolaria,  y... 
Àngel  Ja  ho  faré. 

Miquel  Sobre  tot  tràctila  bé; 

es  una  bona  criatura. 

Càsissi  acabat  lo  dol, 

colmant  sa  felicitat. 
Àngel     Ja  pot  morir  descansat. 
Miquel  Ay!  me  dona  un  gran  consol, 

Adéu  y  pregueu  per  mi. 

Adéu  Pura...  adéu... 
Pura       (Ab  un  crit)  Miquel!     (Lo  toca) 

Àngel!  J'  ha  mort!!! 

Àngel  Ha  mort! 

Pura       (Ab  sonrís  terrible)         Sí! 

Are  crech  que  no  es  qüestió 

de  perdrer  temps. 
Àngel     (Ap.)  Y  are  hont  vas 

tu! 
Pura.  Donat  lo  primer  pas 

no  's  retrocedeix. 
Àngel  Pro,  jo... 

Pura       Fugirém. 
Àngel  Mes... 

Pura  Lo  delicte 

vostè  y  jo  1'  havem  comès. 
Àngel     Nó,  nó,  això  es  un  mal  entès. 
Pura       Sí,  tots  dos. 
Àngel  Ves  quin  conflicte! 

Pura        Esperim  aquí  un  instant; 

vaig  per  1'  abrig. 
Àngel  Ja  he  fet  sort. 

Pura       Com? 

Àngel  Que  'm  deixa  aquí  ab  lo  mort. 

Pura        Sembla  qu'  està  tremolant... 
Àngel     De  fret...  ne  tinch  d'  allò  més. 
Pura       (Ab  ironia)    Vol  dir!  Si  li  convé  un  sabre. 

pro  en  Miquel  es  un  cadavre; 

no  ha  de  tenir  por  de  res. 

(Pura  entra  en  lo  qaarto  de  /'  esquerra) 


ESCENA    VII 

Dits  me  nos  PURA 

Àngel     Ay!...    quina  fatalitat, 
quina  desditxa  la  meva! 
Crech  qu'  es  pitjor  que  la  seva, 
perquè  moriré  escanyat. 
Si  ja  sembla  que  m'  hi  veig... 
quin  quadro  més  horrorós!.. 
Y  veig  al  butxí  qu'  als  dos 
nos  envia  à  fe  un  passeig... 

( Veyent  d  Miquel) 
Pobre  home!  No  'm  fa  cap  gràcia 
mirarl!  Quin  posat  mes  trist 
que  té!  Pobret!  qui  t'  ha  vist 
y  '■%  veu...  Oh!  quina  desgracia! 
(Pausa) 

Y  are  hi  caich!  Segurament, 
qu'  aqueixa  dona  voldrà 

3ue  'ns  casem,  per  1'  endemà 
onarm  d'  aquell  vi  excelent! 
Ca!  Potser  sí  s'  ho  ha  cregut! 
Àngel,  vesten...  Ja  'n  tens  prou. 

{Anantsen  y  veyent  d  Miquel  que  "s  mou) 
Jesús!  Lo  cadavre  's  mou...! 
Serà  que  m'  ho  ha  parescut. 
La  imaginació  febrosa 
veu  sombras  per  tot  arreu! 
Quina  situació,  Deu  meu! 
No  pot  ser  més  horrorosa!... 

Y  ella  m'  ha  deixat  aqui 
y  no  torna...  Pura! 
(Pausa)  Pura...! 
un  nom  tant  pur,  se  'm  figura 
que  no  li  escau.  S'  ha  de  dir 
Lucresda  Borgia,  perqu'  es 
una  Lucre\ia  traïdora, 
guapa  y  envenenadora... 

Y  pensar  qu'  en  'quest  procés, 
horrorós  com  no  n'  hi  ha  gayres, 
m'  he  de  veurer!...  Pro  qué  laig? 
Jo  no  P  espero;  m'  en  vaig 

à  Pekin  à  mudar  d'  ayres. 
(Al  anarsen  entra  Pura) 


ESCENA    ULTIMA 

PURA  y  dits 

Pura.       (Entrant) 

Àngel!  Ja  estich  prompte. 
Àngel  Jo 

tihch  las  camas  que  no  poden 

durme. 
Pura  Per  xo  no  s'  apuri, 

perquè  agafarem  un  cotxe. 
Àngel     Es  que... 

Pura  Be,  si  vol  que'  1  prenguin... 

Àngel     Com!  Préndrerm  à  mi! 
Pura  Si  '1  trovan, 

va  de  dret  à  la  presó. 

Cuyti. 

(L' empeny  cap  d  la  porta) 

Àngel  Senyora,  Senyora! 

Pura       No  es  qüestió  de  perdrer  temps. 

(S'  en  van  cap  al  fondo) 
Àngel     Li  juro  que  no  puch  córrer. 
Pura        De  tots  modos  es  precís 

traspassà  '1  pas  de  la  porta. 

(Essent  ja  al  fondo  de  P  escena,  Miquel  se 
disposa  d  menjar  iranquilament) 
Àngel     Y  abandonem  lo  cadavre! 

(Giranise)  Vaja,  adéu! 

(  Veyent  d  Miquel)  Misericòrdia! 

Ha  resucitat. 
Pura  Qué  veig! 

Miquel  Ja  ho  veyeu;  goso  de  bona 

salut...  v  gana. 
Pura       (Rient)  *  '        Ja!  ja! 
Àngel     (Ap.  atur  dit)  Això  ha  sigut  una  broma! 

Se  m'  han  rifat  de  lo  lindo. 

(Dirigintse  d  Miquel  y  donantli  la  ma) 

Miquel!  siga  enhorabona. 

Adéu! 
Miquel  No  dina  ab  nosaltres? 

Àngel     Moltas  gracias;  un  altre  hora, 

perquè  vaig  à  prendre  '1  tren 

y  m'  en  torno  à  Barcelona. 

(Pura  fa  esforsos  pe)-  contenir  lo  riurer) 
Miquel  Bon  viatje. 

Pura       (Allargant  la  ma  d  Àngel  tot  rihent) 
Li  desitjo 

més  fortuna  un  altre  volta. 
Àngel     Crech  tenirla,  si  à  Deu  plau, 

quant  m'  engresqui  ab  un  dona, 

si  no  'm  resulta,  com  are, 

un  altre  Lucie^ia  Borgia. 


FI  DE  LA  JOGUINA 


Obras  dramàticas  del  mateix  autor 


REPERTORI  CASTELLA 

Duraníe  el  baile,  diàlech  en  vers,  arreglo  del  francès. 

Un  marido  impertinente,  comèdia  en  i  acte  y  en  vers,  origi- 
nal, (i) 

Coquetina,  juguet  en  i  acte  y  en  vers,  original. 

El  juramento  de  Pepe,  juguet  en  i  acte  y  en  prosa,  arreglo  del 
francès. 

Dia  de  bodas,  comèdia  en  i  acte  y  en  vers,  original. 

Los  celos  con  pan...  son  menos,  monólecli  en  vers,  original. 

La  Corsetera,  comèdia  en  i  acte  y  en  vers. 

EN    PREPARACIÓ 

En  las  nubes,  comèdia  en  3  actes  y  en  vers,  original. 
Tribulaciones  de  un  Chino  6  Avenluras  de  Kinfo,  comèdia  de 

espectacle  en  4  actes  y  16  quadros,  escrita  en  vers  sobre 

una  obra  de  Julio  Verne  (2). 
La  clàusula  hereditària,  comèdia  en    i    acte  y  en   vers,  arreglo 

del  italià. 
Melli^os,  comèdia  en  1  acte  y  en  vers,  original. 

REPERTORI  CATALÀ 

La  mare  de  Deu  del  Mont,  drama  en  3  actes  y  en  vers.  original. 
Lo  cor y  l'  ànima,  drama  en  3  actes  v  en  vers,  original. 
La  pubilla  de  Caixàs,  drama  en  3  actes  y  en  vers,  original. 
Dos  companys  mal  avinguts,  comèdia  en  1  acte  y  en  vers,  arre- 
glo del  italià.  (3) 
Lucre^ia  Borgia,  joguina  en  1  acte  y  en  vers,  arreglo  del  italià. 

EN    PREPARACIÓ 

La  llum  entre  las  sombras,  drama  de  costums  ampurdanesas  en 
3  actes  y  en  vers,  original. 

La  majordona,  joguina  en  1  acte  y  en  prosa,  arreglo  de  1'  ita- 
liana La  Serva  del  Prete. 

(í)     En  colaboració  ab  D.  Frederich  Raholu. 

(2)  En  colaboració  ab  D.  Víctor  Raho.la. 

(3)  En  colaboració  ab  D,  Víctor  ft.ah.ola, 


LO    TEATRO    REGIONAL 


OBRAS    PUBLICADAS 

Ptas. 

L'  Agulla,  drama,  3  actes,  Pclay  y  Briz 2 

Sortint  del  ou,  diàlech,  Ignasi  Iglesias 0'25 

C/aris,  drama,  3  actes,  Conrat  Roure. 2 

Lo  Teatro  per  dins,  comèdia,  2  actes,  Frederich  Soler l'50 

Sant  Jordi  mata  l'  aranya,  comèdia,  1  acte,  A.  Guasch  Tombas    ...  1 

La  dona  y  la  baylerina,  comèdia,  1  acte,  Frederich  Soler 1 

Pintura  fi  de  sigle,  1  acte,  Guasch  Tombas  y  Dalmases  Gil 1 

Un'  altra  sogra,  comèdia,  1  acte,  Abelardo  Coma 1 

Las  Joyas  de  la  Roser,  drama,  3  actes,  Frederich  Soler 2 

;Tot  per  las  dónas!  1  acte,  Joseph  M.a  Pous ] 

L  esclau  del  vici,  monólech,  Ignasi  Iglesias 0'50 

Lafeyna  d'  en  Jafà,  comèdia,  1  acte,  Ernest  Soler  de  las  Casas  ....  1 

Los  aucellets,  comèdia,  3  actes,  Joseph  M."  Pous 2 

'La  mosca  al  nas,  comèdia,  1  acte,  Frederich  Soler 1 

La  firma  d'  en  Rovellat,  comèdia,  1  acte,  Conrat  Colomer 1 

La  tornaboda,  comèdia,  1  acte,  Julià  Carcassó 1 

üXerraireü  Monólech,  Joaquim  Montero 0'50 

Lo  quarto  dels  mals  endressos,  1  acte,  Conrat  Roure 1 

Qui  oli  remena...  Juguet,  1  acte,  Pere  Reig  y  Fiol 1 

La  flor  de  la  montanya,  drama,  3  actes,  Ramon  Bordas 2 

Tres personas,  juguet,  1  acte,  Abelardo  Coma 0'50 

;Tor  per  ella!  Comèdia,  1  acte,  A.  Careta  y  Vidal 1 

Per  contradicció,  comèdia,  1  acte,  J.  Pont  y  Espasa 0'50 

La  mort  de  Nerón,  tragèdia,  1  acte,  Víctor  Balaguer 0'50 

Un  músich  de  regiment,  sarsuela,  1  acte,  Joseph  M."  Pous 1 

La  Dama  de  Reus,  drama,  3  actes,  Manuel  Rocamora 2 

■Un  rey  de  pega.  monólech  lirich,  1  acte,  Enrich  Molina O50 

Dos  companys  mal  avinguts,  joguina,  1  acte,  F.  Godo  V.  y  Rahola     .     .  1 

La  Pescateria,  sainete.  Mirabent  y  Mestres 1 

La  Casamentera,  joguina,  1  acte,  Conrat  Roure 1 

Las  esposallas  de  la  morta,  tragèdia,  3  actes,  Víctor  Balaguer     ....  1 

Los  gelós  de  la  Coloma,  parodia,  1  acte,  A.  Guasch  Tombas  .     ....  1 

Un  bateig  à  cops  de  punys,  comèdia  en  1  acte,  Jaume  Molgosa  .     ...  1 

Una  dona  y  un  Deu.  comèdia  en  1  acte,  Joseph  M."  Pous 1 

Sí.  senyors,  monólech  en  vers,  Joseph  Barbany  (Pepet  del  carril)    .    .     .  0'50 

Lucreçia  Borgia,  joguina,  1  acte,  Francisco  X.  Godo 1 

